CELEX: 62019CA0072
Language: fi
Date: 2020-12-03 00:00:00
Title: Yhdistetyt asiat C-72/19 P ja C-145/19 P: Unionin tuomioistuimen tuomio (seitsemäs jaosto) 3.12.2020 – Valittajina Suzanne Saleh Thabet, Gamal Mohamed Hosni Elsayed Mubarak, Alaa Mohamed Hosni Elsayed Mubarak, Heddy Mohamed Magdy Hussein Rassekh ja Khadiga Mahmoud El Gammal sekä muuna osapuolena Euroopan unionin neuvosto (Muutoksenhaku – Egyptin tilanteen johdosta toteutetut rajoittavat toimenpiteet – Varojen ja taloudellisten resurssien jäädyttäminen – Luettelo henkilöistä, yhteisöistä ja elimistä, joihin varojen ja taloudellisten resurssien jäädyttäminen kohdistuu – Kantajien nimien pysyttäminen – Kolmannen valtion viranomaisen päätös – Euroopan unionin neuvoston velvollisuus tarkastaa, että kolmannen valtion viranomaisen päätös on tehty kunnioittaen puolustautumisoikeuksia ja oikeutta tehokkaaseen oikeussuojaan – Perusteluvelvollisuus)

1.2.2021   
            
            
               FI
            
            
               Euroopan unionin virallinen lehti
            
            
               C 35/8
            
         
      Unionin tuomioistuimen tuomio (seitsemäs jaosto) 3.12.2020 – Valittajina Suzanne Saleh Thabet, Gamal Mohamed Hosni Elsayed Mubarak, Alaa Mohamed Hosni Elsayed Mubarak, Heddy Mohamed Magdy Hussein Rassekh ja Khadiga Mahmoud El Gammal sekä muuna osapuolena Euroopan unionin neuvosto
      (Yhdistetyt asiat C-72/19 P ja C-145/19 P) (1)
      
      (Muutoksenhaku - Egyptin tilanteen johdosta toteutetut rajoittavat toimenpiteet - Varojen ja taloudellisten resurssien jäädyttäminen - Luettelo henkilöistä, yhteisöistä ja elimistä, joihin varojen ja taloudellisten resurssien jäädyttäminen kohdistuu - Kantajien nimien pysyttäminen - Kolmannen valtion viranomaisen päätös - Euroopan unionin neuvoston velvollisuus tarkastaa, että kolmannen valtion viranomaisen päätös on tehty kunnioittaen puolustautumisoikeuksia ja oikeutta tehokkaaseen oikeussuojaan - Perusteluvelvollisuus)
      (2021/C 35/10)
      Oikeudenkäyntikieli: englanti
      
         Asianosaiset
      
      
         (Asia C-72/19 P)
      
      
         Valittajat: Suzanne Saleh Thabet, Gamal Mohamed Hosni Elsayed Mubarak, Alaa Mohamed Hosni Elsayed Mubarak, Heddy Mohamed Magdy Hussein Rassekh ja Khadiga Mahmoud El Gammal (edustajat: Lord Anderson, QC, B. Kennelly, QC, J. Pobjoy, barrister, sekä G. Martin, C. Enderby Smith ja F. Holmey, solicitors)
      
         Muu osapuoli: Euroopan unionin neuvosto (asiamiehet: aluksi J. Kneale ja V. Piessevaux, sitten A. Antoniadis ja V. Piessevaux)
      
         (Asia C-145/19 P)
      
      
         Valittajat: Gamal Mohamed Hosni Elsayed Mubarak, joka toimii omissa nimissään sekä Suzanne Saleh Thabetin ja Alaa Mohamed Hosni Elsayed Mubarakin nimissä, kaikki kolme Mohamed Hosni Elsayed Mubarakin perillisiä (edustajat: Lord Anderson, QC, B. Kennelly, QC, J. Pobjoy, barrister, G. Martin, C. Enderby Smith ja F. Holmey, solicitors)
      
         Muu osapuoli: Euroopan unionin neuvosto (asiamiehet: aluksi J. Kneale ja V. Piessevaux, sitten M. Balta ja V. Piessevaux)
      
         Tuomiolauselma
      
      
                  1)
               
               
                  Euroopan unionin yleisen tuomioistuimen 22.11.2018 antama tuomio Saleh Thabet ym. v. neuvosto (T-274/16 ja T-275/16, ei julkaistu, EU:T:2018:826) kumotaan siltä osin kuin unionin yleinen tuomioistuin on hylännyt sillä kanteet, joissa vaaditaan Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta 18.3.2016 annetun neuvoston päätöksen (YUTP) 2016/411 ja Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta 21.3.2017 annetun neuvoston päätöksen (YUTP) 2017/496 kumoamista.
               
            
                  2)
               
               
                  Euroopan unionin yleisen tuomioistuimen 12.12.2018 antama tuomio Mubarak v. neuvosto (T-358/17, ei julkaistu, EU:T:2018:905), kumotaan.
               
            
                  3)
               
               
                  Päätökset 2016/411 ja 2017/496 kumotaan siltä osin kuin ne koskevat Suzanne Saleh Thabetia, Gamal Mohamed Hosni Elsayed Mubarakia ja Alaa Mohamed Hosni Elsayed Mubarakia sekä Heddy Mohamed Magdy Hussein Rassekhia ja Khadiga Mahmoud El Gammalia.
               
            
                  4)
               
               
                  Päätös 2017/496, Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 270/2011 täytäntöönpanosta 21.3.2017 annettu neuvoston täytäntöönpanoasetus (EU) 2017/491, Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta 21.3.2018 annettu neuvoston päätös (YUTP) 2018/466 ja Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun asetuksen (EU) N:o 270/2011 täytäntöönpanosta 21.3.2018 annettu neuvoston täytäntöönpanoasetus (EU) 2018/465 kumotaan siltä osin kuin kyseiset toimet koskevat Mohamed Hosni Elsayed Mubarakia.
               
            
                  5)
               
               
                  Euroopan unionin neuvosto velvoitetaan korvaamaan sekä ensimmäisessä oikeusasteessa käydystä menettelystä että nyt käydystä muutoksenhakumenettelystä aiheutuneet oikeudenkäyntikulut.
               
            
         (1)  EUVL C 155, 6.5.2019.
      
         EUVL C 148, 29.4.2019.